<classify> WAZIRI wa Nchi, Ofisi ya Rais, Tawala za Mikoa na Serikali za Mitaa, Selemani Jafo amewaagiza wakurugenzi wa halmashauri ambazo madiwani wake wanadaiwa na benki kulipa mikopo hiyo mara moja.Jafo ameelekeza hayo jijini Dodoma wakati wa uzinduzi wa jengo la ofisi ambazo ni makao mkuu ya Jumuiya ya Tawala za Mitaa nchini ALAT.Nafahamu kuna halmashauri hazijalipa madeni ya madiwani wanayodaiwa benki, baada ya madiwani wetu kukopa wakitegemea watakuwa wanakatwa kwenye posho zao za kila mwezi.Aliongeza: Ninawaagiza wakurugenzi wa halmashauri zote zinazodaiwa zikiongozwa na halmashauri ya Gairo, kulipa madeni hayo mara moja ili kuondoa usumbufu wa kuzuiliwa viinua mgongo vya madiwani wetu.Jafo alisema Halmashauri ya Wilaya ya Gairo inadaiwa malimbikizo ya posho ya madiwani na madeni ya benki ya kiasi cha Sh milioni 728.Hawa Gairo wananifanya nikose usingizi, wanadaiwa madeni makubwa na fikirini kwa wakati huu mtu anadaiwa Sh milioni 728 kwa wilaya, hivi mtu anafikiria kitu gani?, mbona mnawagombanisha madiwani na wapiga kura nyie, nendeni mkamalize deni hilo haraka sana.Kuhusu jengo la ALAT, Jafo ameipongeza Jumuiya hiyo kwa kufanikiwa kujenga jengo la ofisi jijini Dodoma na kwa kufanya hivyo ALAT wametii kwa vitendo agizo la Rais John Magufuli la kuifanya Dodoma kuwa makao makuu ya nchi.Jafo aliongeza: Kwa muda mrefu ALAT ilikuwa ni kichaka cha watu kunufaisha matumbo yao lakini kwa uongozi huu hata zile halmashauri zilizokuwa haziipendi ALAT zitaanza kutoa michango bila kunungunika.Awali akisoma taarifa ya ujenzi wa jengo hilo, Katibu Mkuu wa ALAT, Elirehema Kaaya alisema kukamilika kwa jengo hilo lililoanza kujengwa mwaka 2018 litaokoa Sh milioni tano kila mwezi walizokuwa wakizitumia kulipita pango la ofisi zilizopo jijini Dar es Salaam.Ujenzi wa jengo hili umefanyikwa ndani ya kipindi cha miaka mwili na tumelijenga kwa fedha zetu wenyewe, kiwanja ni chetu na mhandisi aliyesimamia na kutoka jiji la Dodoma.Mwenyekiti wa ALAT, Gulamal Mukadam alisema baada ya kumaliza ujenzi wa jengo la ofisi, Jumuiya yake imelenga kujenga jengo la kitega uchumi ambalo litaongezea kipato ili waweze kujiendesha.  <topic>: kitaifa 